CELEX: C2007/211/78
Language: et
Date: 2007-09-08 00:00:00
Title: Kohtuasi T-237/07: 26. juunil 2007 esitatud hagi — CityLine Hungary Kft versus Euroopa Ühenduste Komisjon

8.9.2007   
            
            
               ET
            
            
               Euroopa Liidu Teataja
            
            
               C 211/41
            
         26. juunil 2007 esitatud hagi — CityLine Hungary Kft versus Euroopa Ühenduste Komisjon
   (Kohtuasi T-237/07)
   (2007/C 211/78)
   Kohtumenetluse keel: ungari
   Pooled
   
      Hageja: CityLine Hungary Kft. (Vecsés, Ungari) (esindaja: advokaat Á. Menyhei)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 30. märtsi 2007. aasta määruse (EÜ) nr 375/2007, mis avaldati Euroopa Liidu teatajas4. aprillil 2007, artikli 2c lõige 1;
            
         
               —
            
            
               mõista kohtukulud, sh advokaaditasud, välja kostjalt.
            
         Väited ja peamised argumendid
   Hagi on esitatud komisjoni määruse (EÜ) nr 1702/2003 artikli 2c lõike 1 vastu, mis lisati määrusega nr 375/2007 (1). See säte puudutab liikmesriikides registreeritud õhusõidukite käitamise jätkamist.
   Kaupade õhutranspordiga tegelev hageja väidab, et määruse nr 375/2007 vaidlustatud säte puudutab teda otseselt ja isiklikult.
   Oma hagi toetuseks märgib ta, et määruse nr 375/2007 artikkel 2c rikub õiguskindluse üldpõhimõtet. Tema sõnul seob vaidlustatud määrus võimaluse käitada õhusõidukeid minevikus toimunud sündmusega, st õhusõiduki registreerimisega enne asjaomase liikmesriigi ühinemist Euroopa Liiduga; seda sündmust ei saanud puudutatud isikud aga käesolevas asjas ilmselgelt ette teada.
   Lisaks leiab hageja, et määruse nr 375/2007 vaidlustatud säte on vastuolus EÜ artiklis 5 sätestatud proportsionaalsuse põhimõttega. Sellega seoses väidab ta, et see säte piirab ebaproportsionaalselt neid isikuid, kelle õhusõidukid registreeriti pärast ühinemist Euroopa Liiduga. Lennuohutuse seisukohast ei ole see säte asjakohane ega vajalik ning läheb kaugemale sellest, mis on vajalik EÜ asutamislepingus kehtestatud eesmärkide saavutamiseks.
   
      (1)  Komisjoni 30. märtsi 2007. aasta määrus (EÜ) nr 375/2007, millega muudetakse komisjoni määrust (EÜ) nr 1702/2003, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad (ELT L 94, lk 3).